[pic] | AZ EURÓPAI KÖZÖSSÉGEK BIZOTTSÁGA |

Brüsszel, 13.9.2006

COM(2006) 484 végleges

2004/0175 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

AZ EURÓPAI PARLAMENT ÉS A TANÁCS IRÁNYELVE „az európai téradat-infrastruktúra (INSPIRE) Közösségen belüli kialakításáról” szóló javaslatra vonatkozó tanácsi közös álláspontra irányuló európai parlamenti módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2004/0175 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

AZ EURÓPAI PARLAMENT ÉS A TANÁCS IRÁNYELVE „az európai téradat-infrastruktúra (INSPIRE) Közösségen belüli kialakításáról” szóló javaslatra vonatkozó tanácsi közös álláspontra irányuló európai parlamenti módosításokról

1. ELőZMÉNYEK

ELJÁRÁS

A COM(2004) 516 végleges javaslatot az EK-Szerződés 175. cikkének (1) bekezdésében előírt együttdöntési eljárásnak megfelelően továbbították az Európai Parlamenthez és a Tanácshoz.

A Gazdasági és Szociális Bizottság 2005. február 9-én nyilvánított véleményt.

A Régiók Bizottsága nem nyilvánított véleményt.

Az Európai Parlament első olvasatban 2005. június 7-én nyilvánított véleményt.

Az Európai Parlament véleményének kikérését követően és az EK-Szerződés 251. cikkének (2) bekezdése alapján a Tanács 2006. január 23-án fogadta el hivatalosan a közös álláspontot. A Bizottságnak a közös álláspontról szóló közleményét 2006. február 10-én fogadták el, az Európai Parlament pedig 2006. június 13-án fogadta el második olvasatban az álláspontját.

A BIZOTTSÁG JAVASLATÁNAK CÉLJA

A javaslat általános célkitűzése javítani azt az eljárást, ahogyan az állami hatóságok által nyilvántartott téradatokat a környezetpolitika szolgálatába állítják. Ennek eszköze a téradatok még nagyobb mértékű összehangolása és a téradat-szolgáltatások átjárhatóságának fokozása, továbbá az adatok állami hatóságok között történő megosztásának elősegítése, végül a nagyközönség számára az on-line hozzáférés biztosítása. Az érintett téradatok típusait a javaslat három mellékletében határozták meg.

A javasolt irányelv a tagállamokat az alábbi intézkedések végrehajtására kötelezné:

- olyan szolgáltatási hálózat létrehozása, mely egyetlen internet-portálról kiindulva tenné lehetővé a téradatok keresését, megtekintését és az azokhoz való hozzáférést

- téradat-állományuk és -szolgáltatásaik interoperábilissá tétele (vagyis technikailag kompatibilissé) a komitológiai eljárásban elfogadott szabályok végrehajtásának megfelelően

- katalógusok készítése az állami hatóságok által nyilvántartott adatokról, mely bizonyos típusú, az adatra vonatkozó információkat nyújtó ún. metaadatokat tartalmaz

- a téradatok nyilvános hozzáférhetősége

- a téradatok állami hatóságok között történő megosztását akadályozó tényezők elhárítása.

2. A BIZOTTSÁG MEGJEGYZÉSEI

2.1. Általános

Június 13-án az Európai Parlament mind a 36 előterjesztett módosítást elfogadta. A 36 elfogadott módosításból a Bizottság 30 módosítást teljes egészében, 2 módosítást részben, további három módosítást pedig elvben elfogadhatónak talál. Egy elfogadott módosítást a Bizottság nem tart elfogadhatónak.

2.2. A megjegyzések részletezése

2.2.1. Teljes egészében elfogadott módosítások

Az elfogadott módosítások közül több a Bizottság által a közös álláspontról szóló közleményben felvetett megfontoláshoz kapcsolódik. Különösen a 13., 14 . módosítás célja, hogy elkerülje a komitológia által az interoperabilitásra vonatkozóan elfogadandó végrehajtási szabályok elfogadásának nehézkes eljárását, valamint annak biztosítása, hogy ezeket a szabályokat valamennyi tagállamban egyformán alkalmazzák. A 18., 19., 20 . és 22 . módosítás visszaállítja a bizottsági javaslat eredeti célját az adatok nyilvános hozzáférésével kapcsolatban. Hasonlóképpen a 23., 25., 26. és 27. módosítás visszaállítja a Bizottság eredeti célját az adatok állami hatóságok közötti megosztására vonatkozóan. Az 1., 2., 3., 5., 6., és 7. módosítások megfelelő változtatásokat eszközölnek ezekkel a kulcsfontosságú témákkal kapcsolatban. A 9 . módosításra a 19. és 20. módosítással való összefüggés miatt van szükség. A 10., 11., 16., 17., 30., 31. módosítások egészben vagy részben visszaállítják az eredeti javaslat szándékát több kisebb szempont tekintetében. A 28 . és 29 . módosítás magyarázatot nyújt a tagállami koordinációs struktúrák tekintetében. A 32., 33., 34 . és 35. módosítás hatással van két adat-témakör szabályainak elfogadására és végrehajtására vonatkozó menetrend felgyorsítására, míg a 36 . módosítás enyhén kitágítja egy másik adat-témakör hatályát. Ezek a Bizottság részéről teljes egészében elfogadhatók.

2.2.2. Részben elfogadott módosítások

A 24. módosítás célja annak biztosítása, hogy a közjogi adatszolgáltatók bármilyen díjfizetési és engedélyezési gyakorlata összeegyeztethető legyen az adatok megosztásának általános kötelezettségével, miközben korlátozzák az alkalmazható díj szintjét. A módosítás a Bizottságnak a közös álláspontra vonatkozó észrevételeit érinti, mivel az adatok megosztása az állami hatóságok között az irányelv fő célja. Mindazonáltal a díj mértékének korlátozása rosszul van megszövegezve, mivel a dokumentumokra vonatkozik és semmi esetre sem lesz szükségszerűen alkalmazható valamennyi körülményre. A 4 . módosítás a megfelelő szövegrészt módosítja és ugyanazon okból részben fogadható el.

2.2.3. Elvben elfogadott módosítások

A 8. módosítás a 28. és 29. módosításnak megfelelő szövegrészt módosítja A 12. módosítás visszahelyezi a bizottsági javaslat szándékát a metaadat létrehozásának ütemezése tekintetében, ami elvben elfogadható azon az alapon, hogy az ütemezés megfelel az eredeti javaslatnak.

A 21. módosítás célja, hogy visszaállítsa a bizottsági javaslat arra vonatkozó szándékát, hogy megtekintés céljából a nyilvános hozzáférését díjmentessé tegyék, ezért elvben szintén elfogadható. Mindazonáltal van néhány adattípus, mint az időjárási adatok, amelyek esetében nem költséghatékony vagy ésszerű az adatszolgáltatók számára, hogy díjmentesen legyenek megtekinthetőek, mivel túl nagy teret foglalnak el és/vagy nagyon korlátozott ideig időszerűek. E bekezdés pontos megszövegezése az ilyen esetek megfontolását igényli.

2.2.4. Elutasított módosítások

A végrehajtási szabályok elfogadásának előkészítő vitáiban az érdekelt felek részvételére vonatkozó 15 . módosítás nem elfogadható, mivel nem tartalmazza a tanácsi szövegben szereplő hasznos magyarázatot.

2.3 Módosított javaslat

Az EK-Szerződés 250. cikkének (2) bekezdése értelmében a Bizottság a fentiekben meghatározottaknak megfelelően módosítja javaslatát.